**H O T Ă R Â R E**

**privind încheierea unui Contract de parteneriat cu Comuna Aghireșu și**

**Direcția Generală de Asistență Socială și Protecția Copilului Cluj**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 39 din 1.03.2022 privind încheierea unui Contract de parteneriat cu Comuna Aghireșu și Direcția Generală de Asistență Socială și Protecția Copilului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 7.724/28.02.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 7.744/28.02.2022 şi Avizul cu nr. 7.724 din 3.03.2022 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu dispozițiile:

* art. 84 alin. (3)-(5), ale art. 85, ale art. 87 alin. (1)-(2) și alin. (5), ale art. 92 alin. (1) și alin. (2). lit. d), ale art. 129 alin. (2) lit. d) și e), alin. (7) lit. b) și alin. (9) lit. c) și ale art. 173 alin. (1) lit. d) și e), alin. (5) lit. b) și alin. (7) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1166-1167, ale art. 1178-1179, ale art. 1240-1243, ale art. 1270-1271, ale art. 1276 și ale art. 1280-1281 din Legea privind Codul civil nr. 287/2009, republicată, cu modificările şi completările ulterioare;
* art. 35 din Legea privind finanțele publice locale nr. 273/2006, cu modificările și completările ulterioare;
* art. 7-12 și ale art. 20-24 din Legea privind asistenţa socială a persoanelor vârstnice nr. 17/2000, republicată, cu modificările și completările ulterioare;
* art. 3 alin. (1)-(3), ale art. 5 lit. f), k) și o), art. 6 lit. j), t), w), bb), cc) și ee), ale art. 27, ale art. 30 alin. (1)- (2), ale art. 37 alin. (1)-(2), ale art. 39-43, ale art. 92-103, ale art. 112 alin. (1) și alin. (3) lit. f) și q), ale art. 113 alin. (2), ale art. 114, ale art. 119, ale art. 132, ale art. 135 alin. (1) lit. a) și b) și alin. (2), ale art. 136 alin. (1) lit. a) și b) și alin.(2) și ale art. 137 din Legea asistenței sociale nr. 292/2011, cu modificările și completările ulterioare;
* Legii privind asigurarea calităţii în domeniul serviciilor sociale nr. 197/2012, cu modificările și completările ulterioare;
* Hotărârii Guvernului nr. 566/2015 privind aprobarea Strategiei naţionale pentru promovarea îmbătrânirii active şi protecţia persoanelor vârstnice pentru perioada 2015-2020, a Planului operaţional de acţiuni pentru perioada 2016-2020, precum şi a Mecanismului de monitorizare şi evaluare integrată a acestora, cu modificările și completările ulterioare;
* Hotărârii Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționarea a serviciilor sociale, cu modificările și completările ulterioare;
* Hotărârii Guvernului nr. 797/2017 pentru aprobarea regulamentelor cadru de arganizare și funcționare ale serviciilor publice de asistență socială și a structurii orientative de personal, cu modificările si completările ulterioare;
* Hotărârii Guvernului nr. 426/2020 privind aprobarea standardelor de cost pentru serviciile sociale;
* Hotărârii Consiliului Județean Cluj nr. 173/2019 privind aprobarea Contractului de parteneriat cu Comuna Aghireșu în vederea funcționării Căminului pentru persoane vârstnice Aghireșu, modificată prin Hotărârea Consiliului Județean Cluj nr. 152/2020;
* Hotărârii Consiliului Județean Cluj nr. 244/2019 privind înființarea unui serviciu social pentru persoane vârstnice în structura Direcției Generale de Asistență Socială și Protecția Copilului Cluj;
* Hotărârii Consiliului Județean Cluj nr. 139/2021 privind reorganizarea Direcției Generale de Asistență Socială și Protecția Copilului Cluj, aprobarea Organigramei, a Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta, modificată prin Hotărârea Consiliului Județean Cluj nr. 216/2021;
* Hotărârii Consiliului Județean Cluj nr. 21/2022 privind aprobarea bugetului general propriu al Județului Cluj pe anul 2022;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă încheierea Contractului de parteneriat între Județul Cluj, Comuna Aghireșu și Direcția Generală de Asistență Socială și Protecția Copilului Cluj, în vederea funcționării Căminului pentru persoane vârstnice Aghireșu, contract cuprins în **anexa** care face parte integrantă din prezenta hotărâre.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Secretarul General al Județului Cluj, precum și Direcția Generală de Asistență Socială și Protecția Copilului Cluj.

**Art. 3.** Prezenta hotărâre se comunică Secretarul General al Județului Cluj; Direcției Generale de Asistență Socială și Protecția Copilului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 38 din 7 martie 2022**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*